**Ministru kabineta rīkojuma projekta**

**„Grozījumi Ministru kabineta 2003.gada 15.jūlija rīkojumā Nr.442**

**„Par Latvijas Nacionālās bibliotēkas projekta īstenošanas uzraudzības padomes sastāvu”” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
|  1. |  Pamatojums | Ministru kabineta rīkojuma projekts „Grozījumi Ministru kabineta 2003.gada 15.jūlija rīkojumā Nr.442 „Par Latvijas Nacionālās bibliotēkas projekta īstenošanas uzraudzības padomes sastāvu”” (turpmāk – Projekts) izstrādāts saskaņā ar Latvijas Nacionālās bibliotēkas projekta īstenošanas likuma 3.panta otro daļu, kas nosaka, ka Latvijas Nacionālās bibliotēkas (turpmāk – LNB) projekta īstenošanu uzrauga Ministru kabineta izveidota Uzraudzības padome sešu cilvēku sastāvā.  |
|  2. |  Pašreizējā situācija un problēmas | Latvijas Nacionālās bibliotēkas projekta īstenošanas likuma 3.panta otrā daļa nosaka, ka LNB projekta īstenošanu uzrauga Ministru kabineta izveidota Uzraudzības padome sešu cilvēku sastāvā. Uzraudzības padomi vada finanšu ministrs. Uzraudzības padomē ir iekļauts Saeimas Budžeta un finanšu (nodokļu) komisijas priekšsēdētājs, Saeimas Izglītības, kultūras un zinātnes komisijas priekšsēdētājs, Latvijas Nacionālās kultūras padomes priekšsēdētājs, Rīgas domes pārstāvis un LNB atbalsta biedrības pārstāvis. Sakarā ar Rīgas domes pārstāvja LNB Uzraudzības padomes locekļa Rīgas pašvaldības aģentūras „Rīgas pilsētas arhitekta birojs” direktora J.Dripes darba tiesisko attiecību izbeigšanos, Rīgas dome darbam LNB Uzraudzības padomē ir deleģējusi Rīgas pašvaldības aģentūras „Rīgas pilsētas arhitekta birojs” direktora vietnieci R.Bulu. Saskaņā ar Kultūras ministrijas 2010.gada 15.decembra rīkojumu Nr.2.1-1/277 „Par Nacionālās kultūras padomes sastāvu” tika apstiprināta Nacionālā kultūras padome. Nacionālās kultūras padomes 2011.gada 16.februāra sēdē (protokols Nr.2) par tās priekšsēdētāju tika ievēlēts S.Timofejevs. Ņemot vērā minēto, nepieciešams precizēt LNB Uzraudzības padomes sastāvu.  |
|  3. |  Saistītie politikas ietekmes novērtējumi un pētījumi | Nav attiecināms. |
|  4. |  Tiesiskā regulējuma mērķis un būtība | Projekts paredz precizēt LNB Uzraudzības padomes sastāvu, kā Rīgas domes pārstāvi Uzraudzības padomē norādot Rīgas pašvaldības aģentūras „Rīgas pilsētas arhitekta birojs” direktora vietnieci R.Bulu. Tāpat Projekts paredz Uzraudzības padomes sastāvā iekļaut Latvijas Nacionālās kultūras padomes priekšsēdētāju S.Timofejevu.  |
|  5. |  Projekta izstrādē iesaistītās institūcijas | Kultūras ministrija, Rīgas dome. |
|  6. |  Iemesli, kādēļ netika nodrošināta sabiedrības līdzdalība | Sabiedrības līdzdalība netika nodrošināta, jo Ministru kabineta rīkojuma projekts regulē publiskās pārvaldes tiesiskās attiecības, lai veicinātu institūciju sadarbību un lēmumu pieņemšanu. |
|  7. |  Cita informācija | Nav |

*Anotācijas II – VII sadaļa – nav attiecināms.*

Kultūras ministre S.Ēlerte

Vīza: Valsts sekretāre S.Zvidriņa

01.08.2011.

K.Siliņa

Tālr. 67330284; fakss 67330293

Kristine.Silina@km.gov.lv